b'\n_START_ARTICLE_\nVeprinac\n_START_SECTION_\nStanovni\xc5\xa1tvo\n_START_PARAGRAPH_\nU Veprincu \xc5\xbeivi 981 stanovnik prema popisu stanovnika iz 2011. godine, a od toga 516 \xc5\xbeenskih osoba i 465 mu\xc5\xa1kih.\n_START_SECTION_\nZemljopis i klima\n_START_PARAGRAPH_\nVeprinac je smje\xc5\xa1ten na obroncima U\xc4\x8dke, povrh Opatije. Za\xc5\xa1ti\xc4\x87en je planinama od bure i izvrstna je alternative za odabir preno\xc4\x87i\xc5\xa1ta umjesto u centru Opatije. \xc5\xa0etnice za Opatiju i za Park Prirode U\xc4\x8dka nude \xc5\xa1eta\xc4\x8dima i planinarima ljepote kra\xc5\xa1kog i mediteranskog bilja.  Klima je submediteranska a padaline te obla\xc4\x8dnih dana u godini ima vi\xc5\xa1e nego u ju\xc5\xbenijim predjelima Jadrana.\n_START_SECTION_\n\xc5\xa0port\n_START_PARAGRAPH_\nU Veprincu postoje jedno ve\xc4\x87e I manje igrali\xc5\xa1te u Starom Gradu. Veliko je igrali\xc5\xa1te nove tvorevine sa malim parkingom, ogra\xc4\x91eno je i dio je prilago\xc4\x91en mla\xc4\x91ima. Malo igrali\xc5\xa1te za djecu nalazi se uz \xc5\xa1kolu. Na relaciji Zatka \xe2\x80\x93 Stari Grad nalazi se tako\xc4\x91er terensko igrali\xc5\xa1te za nogomet zvano Staja jer su tu logorovali (stajali) Romi krajem 19. i po\xc4\x8detkom 20. Stolje\xc4\x87a.'